CELEX: C2007/056/08
Language: da
Date: 2007-03-10 00:00:00
Title: Sag C-229/05 P: Domstolens dom (Første Afdeling) af 18. januar 2007 — Osman Ocalan på vegne af Kurdistan Workers' Party (PKK) og Serif Vanly på vegne af Kurdistan National Congress (KNK) mod Rådet for Den Europæiske Union, Det Forenede Kongerige Storbritannien og Nordirland samt Kommissionen for De Europæiske Fællesskaber (Appel — specifikke restriktive foranstaltninger mod visse personer og enheder med henblik på at bekæmpe terrorisme — annullationssøgsmål — formaliteten)

10.3.2007   
            
            
               DA
            
            
               Den Europæiske Unions Tidende
            
            
               C 56/5
            
         Domstolens dom (Første Afdeling) af 18. januar 2007 — Osman Ocalan på vegne af Kurdistan Workers' Party (PKK) og Serif Vanly på vegne af Kurdistan National Congress (KNK) mod Rådet for Den Europæiske Union, Det Forenede Kongerige Storbritannien og Nordirland samt Kommissionen for De Europæiske Fællesskaber
   (Sag C-229/05 P) (1)
   
   (Appel - specifikke restriktive foranstaltninger mod visse personer og enheder med henblik på at bekæmpe terrorisme - annullationssøgsmål - formaliteten)
   (2007/C 56/08)
   Processprog: engelsk
   Parter
   
      Appellanter: Osman Ocalan på vegne af Kurdistan Workers' Party (PKK) og Serif Vanly på vegne af Kurdistan National Congress (KNK) (ved M. Muller, QC, barristers E. Grieves og P. Moser samt solicitor J.G. Peirce)
   
      De andre parter i appelsagen: Rådet for Den Europæiske Union (ved E. Finnegan og M. Bishop, som befuldmægtigede), Det Forenede Kongerige Storbritannien og Nordirland (ved R. Caudwell, som befuldmægtiget) og Kommissionen for De Europæiske Fællesskaber
   Sagens genstand
   Appel til prøvelse af kendelse afsagt den 15. februar 2005 af Retten i Første Instans (Anden Afdeling) i sag T-229/05, PKK og KNK mod Rådet for Den Europæiske Union, hvorved Retten afviste en påstand om annullation af Rådets afgørelse 2002/334/EF af 2. maj 2002 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2001/927/EF (EFT L 116, s. 3) — søgsmålsret og søgsmålskompetence
   Konklusion
   
               1)
            
            
               Den af De Europæiske Fællesskabers Ret i Første Instans afsagte kendelse af 15. februar 2005 i sag T-229/02, PKK og KNK mod Rådet, ophæves, for så vidt som det søgsmål, som Osman Ocalan har anlagt på vegne af Kurdistan Workers' Party (PKK), herved er blevet afvist.
            
         
               2)
            
            
               I øvrigt forkastes appellen.
            
         
               3)
            
            
               Serif Vanly, der handler på vegne af Kurdistan National Congress (KNK), betaler omkostningerne vedrørende den af ham iværksatte appel.
            
         
               4)
            
            
               Det søgsmål, som er anlagt af Osman Ocalan på vegne af PKK, afvises, for så vidt det er rettet mod Rådets afgørelse 2002/334/EF af 2. maj 2002 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af afgørelse 2001/927/EF.
            
         
               5)
            
            
               Det søgsmål, som er anlagt af Osman Ocalan på vegne af PKK, antages til realitetsbehandling, for så vidt det er rettet mod Rådets afgørelse 2002/460/EF af 17. juni 2002 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af afgørelse 2002/334/EF. Sagen hjemvises til De Europæiske Fællesskabers Ret i Første Instans med henblik på, at denne træffer afgørelse om sagens realitet.
            
         
               6)
            
            
               Afgørelsen om de omkostninger, der er afholdt af Osman Ocalan på vegne af PKK, udsættes.
            
         
      (1)  EUT C 86 af 8.4.2006.